REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/247-21

10. jun 2021. godine

B e o g r a d

ZAPISNIK

SA 33. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. JUNA 2021. GODINE

Sednica je počela u 12,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Veroljub Matić, Luka Kebara, Ivana Nikolić, Miroslav Kondić, Nebojša Bakarec i Marina Raguš .

Sednici su prisustvovali zamenici članova Odbora: Andrijana Avramov, zamenik Branimira Spasića, člana Odbora, Dijana Radović, zamenik Đorđa Milićevića, člana Odbora, Nina Pavićević, zamenik Uglješe Markovića, člana Odbora i Sanja Jefić Branković, zamenik Branimira Jovanovića, člana Odbora.

Sednici nisu prisustvovali članovi Odbora: Dragana Barišić, Branimir Spasić, Darko Laketić, Sandra Božić, Đorđe Milićević, Uglješa Marković, Mira Petrović, Branimir Jovanović i Šaip Kamberi.

Na predlog predsednika, Odbor je većinom glasova utvrdio sledeći:

D n e v n i r e d:

- usvajanje zapisnika sa 31. i 32. sednice Odbora -

1. Razmatranje Predloga odluke o izmeni Odluke o radnom angažovanju konsultanata u poslaničkim grupama u Narodnoj skupštini 21 Broj 02-1885/20 od 24. novembra 2020. godine, koji je podneo narodni poslanik, dr Aleksandar Martinović (21 broj:02-1885/20-1 od 9. juna 2021. godine).

Pre prelaska na rad po utvrđenom dnevnom redu, predsednik Odbora je predložio da se usvoje zapisnici sa 31. i 32. sednice Odbora. Odbor je jednoglasno, bez primedbi, usvojio zapisnike sa 31. i 32. sednice Odbora.

**Prva tačka dnevnog reda:** Razmatranje Predloga odluke o izmeni Odluke o radnom angažovanju konsultanata u poslaničkim grupama u Narodnoj skupštini 21 Broj 02-1885/20 od 24. novembra 2020. godine, koji je podneo narodni poslanik, dr Aleksandar Martinović

Predsednik Odbora je obrazložio Predlog odluke o izmeni Odluke o radnom angažovanju konsultanata u poslaničkim grupama u Narodnoj skupštini, navodeći da je povod za izmenu postojeće Odluke to što je Poslaničkoj grupi ''Aleksandar Vučić – za našu decu'' pristupilo 9 narodnih poslanika dosadašnje poslaničke grupe ''SPAS''. Iz navednog razloga ukazala se potreba za povećanjem broja stručnih konsultanata za dva : 1 konsultant za stručne i 1 konsultant za obavljanje administrativnih poslova, koji su na istim poslovima bili angažovani u pomenutoj poslaničkoj grupi, tako da se umesto dosadašnjeg broja od 20 konsultanata, broj povećava na 22.

Diskusije nije bilo.

Odbor je na predlog predsednika jednoglasno usvojio Predlog odluke o izmeni Odluke o radnom angažovanju konsultanata u poslaničkim grupama u Narodnoj skupštini 21 Broj 02-1885/20 od 24. novembra 2020. godine, koji je podneo narodni poslanik, dr Aleksandar Martinović.

\* \* \*

Sednica je završena u 12,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović